Folketing
2001-05-07

I det moderne kommunikationssamfund er vi mere end nogen sinde afhængige af vores evner til at kunne kommunikere ved hjælp af hørelse og stemmer og tale. I USA er det da også blevet lovbefalet i mere end 30 stater, at børnene skal have den her undersøgelse vedrørende deres hørelse. Det er så også blevet indført i nogle lande, i en del lande her i Europa, at det samme skal gøres. Én måde at lade den hørescreening foregå på er at udføre den i tæt samarbejde med sundhedsplejersken i den nyfødtes hjem. Sundhedsplejersken kan så tilbyde og forberede forældrene på en hørescreening, som forældrene skal give deres samtykke til. Med specialoplæring i måling med bærbart udstyr kan en specialgruppe blandt sundhedsplejerskerne så foretage screeningen. Det her ville falde helt i tråd med den form, vi i Kristeligt Folkeparti ville synes det skulle have, hvis det var noget, som sundhedsplejerskerne kunne udføre, når de alligevel har kontakt med familierne, når de alligevel er ude hos familierne.